JOTA/ JOTI 18.-20. oktober

Møt 38 millioner speidere på Totland

Årets JOTA (Jamboree On The Air) arrangement er et samarbeid mellom fem av kretsens grupper, 1. Øvsttun, Kolltveit BK, Os Kollskogen og 23 Bergen og 1. Storåsen. Vi disponerer to hytter på Totland, den ene tilhører 1. Øvsttun, mens den andre er Bergensgruppen av Norsk Radio Relé Liga sin.
For de som ikke har deltatt på JOTA før så er dette verdens største speiderarrangement, hvor speidere fra hele verden samles ved amatørradiostasjoner og snakker sammen. Dette er faktisk det eneste offisielle arrangementet hvor noen som ikke er radioamatører kan bruke en amatørradio.

I tillegg til å møte nye og gamle speidervenner, via amatørradio og/eller internett, blir det andre aktiviteter som; koke egg i en kopp, PMR radio, Pionering, Pil og bue.

**Påmelding**: til egen gruppe innen mandag 14. oktober, husk å gi beskjed om eventuelle allergier.

**Pris:** 200,-

**Målgruppe:** Speidere i tropp, 5 – 10 klasse.

**Tid og sted:** fredag kl 19.00 til søndag ca 15.00 på Totland. Totlandsveien 478.
Øvsttun sin hytte er den store hytten som ligger litt bortpå jordet sør for parkeringsplassen.

Ta med:

* Drikke, brødmat og pålegg til fire måltider og drikke. Vi serverer hotdog på fredagskvelden og taco på lørdagskvelden.
* Toalettsaker
* Sovepose
* Laken og pute
* Klær etter været til både ute og inne. Det er nok bløtt ute, så ta med sjøstøvler eller lignende
* Innesko
* Lommelykt
* Papir og blyant og loggbok om du har
* Speiderkniv
* Leirbålsgodteri
* Kanskje litt leirbålsunderholdning?
* Og masse godt humør
* Penger

JOTA merket: <http://speiderbasen.no/vis/?id=583>
Den norske JOTA/JOTI komiteens nettsider finner du på: [http://www.jotajoti.no](http://www.jotajoti.no/)

Hilsen
Jota/joti – komiteen på Totland.